PISTILLUM. Ovarium turbinatum supra convexum. Styli 5 subulati, ramen- 
tacei, recurvati, flavo - virides, longitudine staminum. 
CAPSULA 5 locularis ; maturam non vidi. 
Habitat in Prom. bon. spei. Floret aestate et rarissime. 
Observ. Haec antiqua species, jam anno 1727 culta et in hortis frequentissima, respectu floris 
imperfecte cognita est. Dillenii figura 257 Ilort. Elth. flores exhibet parvulos pe¬ 
dunculisque instructos longissimis, saepe bracteatis, quod nec cum planta nostra 
convenit, nec etiam cum Dillenii descriptione, in qua dicit pedunculos esse breves. 
Hi pedunculi semper nudi sunt, et flores quoque potius majoribus quam minoribus 
in hocce genere adnumerari debent. A M. australi, praeter patriam diversam, foliis 
perviridibus basi intus pustulatis, floribusque majoribus saturate purpureis differt. 
